Gandia presenta la segona edició de la Volta Ciclista Fèmines
06 setembre 2023

## Gandia presenta la segona edició de la Volta Ciclista Fèmines06 setembre 2023Última actualització: 06 setembre 2023

![](../gestion/img/4bd9277813e193d65c11425ea1d33d9775b1f4835ed78cf6fcd33de61d4f8c29.JPG)  
  

El regidor d'Esports, **Jesús Naveiro**, acompanyat pel president del Club Triasport de Ciclisme, **Javier Puente**, ha presentat aquest matí en roda de premsa la segona edició de la **Volta Ciclista Fèmines Gandia** on participaran les millors ciclistes de la Comunitat Valenciana. L'esdeveniment tindrà lloc el pròxim dissabte, 9 de setembre, a partir de les 17.00 hores a la zona del Grau de Gandia (plaça d'Orient) i també recorrerà els carrers de Venècia.  
  
"_Serà un circuit tancat, d'uns 4 km i que es distribueix en cinc eixides de les cinc categories presents: cadet, júnior, sub-23, elit i Màster 30-40-50. En funció de les inscripcions eixiran en dues tandes, primer els Màster i els cadets i la resta en una altra_", ha explicat l'edil.  
  
L'entrega de premis està prevista per a les 19 hores i el regidor ha volgut agrair "_la implicació del club local, el Club Triasport i a la Federació Valenciana de Ciclisme per apostar per l'esport a Gandia i el ciclisme femení en concret_".  
  
Per la seua part, Puente ha expressat que aquesta és l'última prova de la Lliga Challenge de la Comunitat Valenciana. "_El dissabte s'entregaran tots els mallots de campiones i, a més, en alguna categoria encara s'estan disputant els campionats. Serà vibrant i emocionant perquè hi ha coses per decidir_".

[Twittear](https://twitter.com/share)